**ВЪПРОСИ И ОТГОВОРИ**

**по процедура**

**чрез подбор на проекти**

**BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие”**

**Програма за морско дело, рибарство и аквакултури 2021 - 2027,**

**одобрени от Ръководителя на Управляващия орган на ПМДРА**

**с докладна записка № 93-203/12.01.2024 г.**

**Въпрос:**

**от:** office@mirg-pomorie.eu

ДО

Дирекция „Морско дело и рибарство“

Управляващ орган на Програмата за морско дело, рибарство и аквакултури 2021-2027

Относно: Процедура чрез подбор на проекти: № BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие”

УВАЖАЕМИ ДАМИ И ГОСПОДА,

Във връзка с възможността дадена в т. 25 от Условия за кандидатстване към Процедура чрез подбор на проекти: № BG14MFPR001-3.001, моля за следното уточнение/потвърждение:

В случая на потенциален кандидат МИРГ, прилагала подхода ВОМР в периода 2007-2013 и/или 2014-2020 г., която предвижда изменение на територията си на дейност през периода 2021-2027 г., относно т. 11.1 Критерии за допустимост на кандидатите, и по-конкретно „2.2.3. Наличие на сключено писмено споразумение за партньорство по образец съгласно Приложение № 1 (при създаване на МИРГ с нова територия)“, дали е необходимо да се включват в Споразумението за партньорство други партньори, отговарящи на изискванията за местно партньорство, различни от новите Общини – участници в партньорството в качеството им на представители на публичния сектор (община/и) на определената територия, с която се предвижда разширяване на територията на действие на МИРГ, изпълнявала СВОМР в периода 2014-2020 г., и ако да, то какви следва да бъдат те – напр. представители на стопанския и нестопанския сектор на определената територия, с която се предвижда разширяване на територията на действие на МИРГ или това не е необходимо, имайки предвид, че в МИРГ, изпълнявала СВОМР в периода 2014-2020 г. вече участват такива партньори?

В допълнение и в случай на необходимост от допълване на местното партньорство, освен с представители на публичния сектор – общини и с такива от стопанския и нестопанския сектор на разширената територия на действие на МИРГ през периода 2021-2027 г., моля за уточнение дали след като кандидатът е допустим по т.11.1.2.2 трябва да е изпълнено условието по т.11.1.2.1.4 от УК?

С уважение,

СНЦ МИРГ Поморие

**Отговор:**

Съгласно т. 11.1 от Условията за кандидатстване (УК) по Процедура чрез подбор на проекти BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие” по Програмата за морско дело, рибарство и аквакултури 2021-2027 г. (ПМДРА), споразумението за партньорство представлява писмена спогодба за партньорство, чрез което да се създаде местна инициативна група (независимо дали е новосъздадена или е такава с разширяваща се територия) между представители на публичния (община/и), стопанския и нестопанския сектор на целевата територия, което се попълва по образец съгласно Приложение № 1. Местни инициативни рибарски групи, които изменят територията си на дейност през периода 2021-2027 г., представляват партньори, които сключват споразумение за партньорство с нов/и партньор/и, които са изброени в предходното изречение. Партньорите, които ще вземат участие в споразумението се включват за постигането на общи цели за територията и в тази връзка всяко местно партньорство е индивидуално в своята представителност от различни участници. Ограничаването на едни или други представители на сектори от територията заради наличието на такива участници в партньорството нарушава принципа на подхода ВОМР и принципа за публичност и прозрачност на избора.

Съгласно т. 11.1.2.1.4 от УК изискванията към местните партньорства се прилагат и при кандидати МИРГ, в случаите, когато се създава МИРГ с нова територия и за това има сключено споразумение с местно партньорство.

**Въпрос:**

ДО СТОЯН КОТОВ

ДИРЕКТОР НА ДИРЕКЦИЯ МОРСКО ДЕЛО И РИБАРСТВО

МИНИСТЕРСТВО НА ЗЕМЕДЕЛИЕТО И ХРАНИТЕ

ГР. СОФИЯ

УВАЖАЕМИ ГОСПОДИН КОТОВ,

Във връзка с обявена за кандидатстване Процедура BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие” по Приоритет 3 „Осигуряване на условия за устойчива синя икономика в крайбрежните, островните и вътрешните райони и насърчаване на развитието на общностите, занимаващи се с рибарство и аквакултури” на Програма за морско дело, рибарство и аквакултури 2021 -2027 година, съгласно т. 27 „Краен срок за подаване на проектните предложения“ от Условията за кандидатстване /УК/, молим да ни бъде разяснено следното:

1. В точка 11.1 „Критерии за допустимост на кандидатите“ от УК е записано: „…2.1.2. Решение на общинските съвети от съответните общини, с което се дава съгласие за реализиране на проекта и включване в местно партньорство, определя се кандидата за финансово подпомагане по проекта, лицето което представлява общините по проекта и подписва формуляра за кандидатстване;“

Като с има предвид, че проектно предложение се подава от името на община /водещ партньор/ и представляващ всяка община е кмета на съответната, следва ли изрично да се опоменава в решението на Общински съвет, лицето подписващо формуляра за кандидатстване?

В Приложение № 1 „Споразумение за партньорство“ от УК е посочено „…Кандидатът за получаване на финансова помощ по BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие“ по Програмата за морско дело, рибарство и аквакултури 2021–2027

...............................................................................................................................,

(пълно наименование, седалище и адрес на управление, ЕИК по БУЛСТАТ,

представляван от: име, длъжност, ЕГН на законния представител)“

Считаме, че делегирането на правомощия за кандидатстване от Общински съвет, с взето решение е достатъчно обстоятелство за подаването на проектно предложение от името и с подписа на представляващия водещ партньор.

2. В „3. Подкрепата на местното партньорство от съответната община се удостоверява с решение на общинския съвет, с което се дава съгласие за реализиране на проекта (документът се изисква от всяка една община, участваща в партньорството) и се посочват:

а) партньорите по проекта;

…“

Следва ли в решението на Общински съвет да бъдат описани всички партньори, които ще подпишат споразумението за партньорство или само партньорите/общини/ за определяне на територията на интервенция?

Като имаме предвид, че водещия партньор, реализира дейността по определяне на териториалния обхват на интервенция, считаме за правилно в решенията на Общински съвет следва да бъдат описани само партньорите – общини.

С уважение,

Д-Р ГЕНЧО ГЕНЧЕВ

КМЕТ НА ОБЩИНА СВИЩОВ

**Отговор:**

 1. Съгласно т. 11.1.1 от Условията за кандидатстване (УК) по Процедура чрез подбор на проекти BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие” по Програмата за морско дело, рибарство и аквакултури 2021-2027 г. (ПМДРА) проектното предложение се подава от водещия партньор. Водещ партньор може да бъде не само община (представител на публичния сектор), а и представители на стопанския или нестопанския сектор. Ако за водещ партньор по настоящата процедура е определена община, то съгласно т. 11.1.2.1.2. От всички общини, участващи в местното партньорство следва да се представи решение на общинските съвети, с което се дава съгласие за реализиране на проекта и включване в местно партньорство, определя се кандидата за финансово подпомагане по проекта (водещия партньор), лицето което представлява общините по проекта и подписва формуляра за кандидатстване. Документът и съдържанието му са със задължителен характер.

2. Съгласно т. 11.1.3 от УК подкрепата на местното партньорство от съответната община се удостоверява с решение на общинския съвет, с което се дава съгласие за реализиране на проекта (документът се изисква от всяка една община, участваща в партньорството). В това решение се посочват партньорите по проекта, водещия партньор, кандидат за финансова помощ по проекта, лицето, което представлява общината/те в партньорството по проекта и подписва споразумението за партньорство, населените места, които се включват в територията на партньорството, когато дейностите по проекта се изпълняват на част от територията на общината. В т. 24 от УК същият документ (описано е и съдържанието на документа) е посочен като задължителен за общини, които създават местно партньорство.